หุ้น19ก.ย.ปิดเช้าร่วง8.47จุด
หุ้นภาคเช้า19ก.ย.ดัชนีปิดที่ 1,024.87 จุด ลดลง 8.47 จุด มูลค่าซื้อขายเบาบางเพียง 5,668 ล้านบาท
19 ก.ย. 2554

หุ้นภาคเช้า19ก.ย.ดัชนีปิดที่ 1,024.87 จุด ลดลง 8.47 จุด มูลค่าซื้อขายเบาบางเพียง 5,668 ล้านบาท




ดัชนีภาคเช้าวันที่ 19 ก.ย. ปิดที่ 1,024.87 จุด ลดลง 8.47 จุด หรือ 0.82 % แตะระดับสูงสุดที่ 1,028.42 จุด และต่ำสุด 1,023.65 จุด มูลค่าการซื้อขายเบาบางมาก 5,668 ล้านบาท
บล.ดีบีเอส วิคเคอร์ส เปิดเผยว่า ตลอดช่วงเช้าที่ผ่านมาดัชนีเคลื่อนไหวผันผวนในแดนลบ โดยยังคงเป็นปัจจัยกดดันจากวิกฤตการเงินยุโรปเป็นตัวกดดัน ซึ่งนักลงทุนควรติดตามการประชุม FOMC วันที่ 20-21 ก.ย.ว่าจะช่วยแก้ไขปัญหาหนี้สินสหภาพยุโรปลงได้ในระยะสั้นหรือไม่ เมื่อธนาคารกลางสหรัฐ (เฟด) ธนาคารยุโรป ธนาคารกลางอังกฤษ และธนาคากลางสวิตเซอร์แลนด์ จะจัดสรรสภาพคล่องสู่ระบบธนาคารยุโรป รวมทั้งการประชุมเฟดในช่วงเดียวกันว่าจะมีมาตจรการกระตุ้นเศรษฐกิจเพิ่มเติมหรือไม่ ซึ่งหากมีปัจจัยบวกก็ทำให้ตลาดบวกขึ้นได้ แต่ถ้าผลประชุมออกมาก็ทำให้ตลาดผิดหวังและมีสิทธิร่วงอีกรอบ 
กลยุทธ์การลงทุนช่วงนี้เน้นการเล่นรอบสั้น คือขายทำกำไรหรือขายปรับพอร์ตในจังหวะที่หุ้นรีบาวด์ และรอซื้อเมื่อหุ้นอ่อนตัว แต่ต้องใช้ความระมัดระวังและเข้าออกให้เร็ว โดยอย่าหวังส่วนต่างของกำไรมาก ให้กรอบแนวต้านที่ 1,040-1,050 จุด และแนวรับที่ 1,000-1,010 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่
PTT มูลค่าการซื้อขาย  515 ล้านบาท ปิดที่ 308.00 บาท ลดลง 2.00 บาท (-0.65%) 
ADVANC  มูลค่าการซื้อขาย 450 ล้านบาท ปิดที่ 123 บาท ราคาไม่เปลี่ยนแปลง 
TMB มูลค่าการซื้อขาย 354 ล้านบาท ปิดที่ 1.77 บาท เพิ่มขึ้น 0.01 บาท (+0.57%) 
SCC มูลค่าการซื้อขาย 263 ล้านบาท ปิดที่ 305.00 บาท ลดลง 4.00 บาท (-1.29%) 
KBANK มูลค่าการซื้อขาย 225 ล้านบาท ปิดที่ 121.00 บาท ลดลง  1.00 บาท (-0.82%)